Rochester Institute of Technology Croatia

Rochester Institute of Technology Croatia (kratica: RIT Croatia) je visoka škola američkog privatnog sveučilišta Rochester Institute of Technology u Henrietta koja izvodi studijske programe na engleskom jeziku u Zagrebu i Dubrovniku. Do 2013. nosila je naziv Američka visoka škola za menadžment i tehnologiju (kratica: ACMT) i jedino je visoko učilište u Hrvatskoj čija je američka i hrvatska diploma istovjetna. Povijest i razvoj Američka visoka škola za menadžment i tehnologiju (RIT/ACMT) osnovana je 1995. godine kada je Hrvatsko ministarstvo znanosti i tehnologije (danas Ministarstvo znanosti, obrazovanja i športa) iniciralo osnivanje privatnih visokoškolskih ustanova u Hrvatskoj. Ugledno američko sveučilište Rochester Institute of Technology (RIT), Rochester, država New York, je zbog svoje reputacije u stvaranju i održavanju uspješnih međunarodnih partnerstva, odabran kao najbolji partner u spomenutim nastojanjima. Sporazum o suradnji potpisan je u proljeće 1997. godine, tako je RIT/ACMT postao prva privatna institucija visokoškolskog obrazovanja u Hrvatskoj. Razvoj 1995. Hrvatsko ministarstvo znanosti i tehnologije (danas Ministarstvo znanosti, obrazovanja i športa) i Rochester Institute of Technology (RIT), Rochester, u državi New York, osnovali su Američku visoku školu za menadžment i tehnologiju. 1997. Potpisan sporazum o suradnji, ACMT postao prva privatna institucija visokoškolskog obrazovanja u Hrvatskoj. 1997. Početak obrazovne djelatnosti, počeo se izvoditi stručni studij Menadžment u turizmu, hotelijerstvu i uslužnim djelatnostima. 2009. Uveden stručni studij Informacijske tehnologije. 2011. Otvoren RIT/ACMT kampus u Zagrebu, na njemu se izvode dva stručna studija, Informacijske tehnologije i Međunarodno poslovanje. RIT/ACMT danas S više od 460 trenutačno upisanih studenata, RIT/ACMT jedini je američki koledž u regiji i jedina privatna obrazovna institucija u Hrvatskoj koja izdaje dvije diplome, međunarodno priznatu američku diplomu, koju dodjeljuje Rochester institut za tehnologiju (RIT) te hrvatsku koju dodjeljuje Američki koledž za menadžment i tehnologiju (RIT/ACMT). Nastavni plan i program koledža usklađeni su s visokim standardima jednog od vodećih američkih sveučilišta Rochester Institute of Technology u SAD-u. Preddiplomski studiji Američka visoka škola za menadžment i tehnologiju nudi stručne preddiplomske studije: Menadžment u turizmu, hotelijerstvu i uslužnim djelatnostima (Dubrovnik), Međunarodno poslovanje (Zagreb), Informacijske tehnologije (Dubrovnik i Zagreb). Informacijske tehnologije - Dubrovnik i Zagreb Stručni studij Informacijske tehnologije koncipiran je kao četverogodišnji preddiplomski studij koji obrađuje područje informacijskih tehnologija i njihovu primjenu u poslovnim procesima. Studenti tijekom studija razvijaju vještine i kompetencije, potrebne za uspjeh u brzorastućoj IT industriji, kao što su: programiranje i razvoj aplikacija, razvoj weba, multimedijalnih sadržaja i interaktivnih medija, upravljanje bazama podataka, razvoj korporativnih aplikacija, administriranje sistema, te dizajniranje i razvoj programa orijentiranih na krajnjeg korisnika. Smjer Web dizajn i razvoj Programiranje baza podataka i razvoj aplikacija Administracija sistema Akreditacije New York Middle States Association of Colleges and Schools The Middle States Commission on Higher Education ABET, The Accreditation Board for Engineering and Technology Međunarodno poslovanje – Zagreb Četverogodišnji preddiplomski stručni studij Međunarodno poslovanje studente upoznaje s temeljnim načelima ekonomije i poslovanja te ih priprema na izazove na dinamičnom globalnom tržištu. Tijekom studija studenti stječu relevantne vještine i znanja kao što je: sposobnost izgradnje strateških međunarodnih odnosa, razumijevanje običaja, politike i zakona druge države, izrada poslovne strategije, upravljanje financijama na međunarodnom tržištu, izrada marketinških planova i dr. Smjer Marketing Menadžment Akreditacije New York Middle States Association of Colleges and Schools The Middle States Commision on Higher Education Ugledna organizacija AACSB International, The Association to Advance Collegiate Schools of Business Menadžment u turizmu, hotelijerstvu i uslužnim djelatnostima – Dubrovnik Četverogodišnji preddiplomski stručni studij Menadžment u turizmu, hotelijerstvu i uslužnim djelatnostima nudi idealnu ravnotežu praktičnog iskustva i teorijskog znanja iz područja menadžmenta i turizma. Po završetku studija studenti stječu različita znanja i kompetencije kao što su: ovladavanje makro i mikro ekonomskim teorijama, znanja i vještine potrebne za planiranje efikasnih marketinških kampanja, kompetencije za planiranje strategija u turizmu, te tehnike i metode primjene suvremenih informacijskih tehnologija u poslovanju. Smjer Menadžment u turizmu Međunarodno upravljanje hotelima i resortima Poduzetništvo Akreditacija New York Middle States Association of Colleges and Schools Master of Science studiji Na Američkoj visokoj školi za menadžment i tehnologiju izvode se dva Master of Science studija: Service Leadership and Innovation (Zagreb) Human Resurse Development (Zagreb) Dodatni izvori index.hr index.hr net.hr vidi.hr turistplus.hr Arhivirana inačica izvorne stranice od 13. ožujka 2016. (Wayback Machine) Vanjske poveznice Američka visoka škola za management i tehnologiju Rochester Institute of Technology